TKN วอลุ่มแน่น-บวกแรงเกือบ4% นิวไฮในรอบ 3 เดือน ลุ้นกำไร H2/61 โตรับไฮซีซั่น
TKN วอลุ่มแน่น-บวกแรงเกือบ4% นิวไฮในรอบ 3 เดือน ลุ้นกำไร H2/61 โตรับไฮซีซั่นแนะซื้อเป้า 21.50 บ. โดย ณ เวลา  11.04 น. ราคาอยู่ที่ระดับ 17.00 บาท บวก 0.60 บาท หรือ 3.66% ด้วยมูลค่าซื้อขาย 482.79 ล้านบาท
21 ก.ย. 2561

ผู้สื่อข่าวรายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา  11.04 น.อยู่ที่ระดับ 17.00 บาท บวก 0.60 บาท หรือ 3.66% ด้วยมูลค่าซื้อขาย 482.79 ล้านบาท ราคาหุ้นฟื้นตัวต่อเนื่องโดยปรับตัวแรงในรอบ 3 เดือน โดยนับตั้งแต่หุ้นขึ้นไปทดสอบระดับ 17.00 บาท เมื่อวันที่ 18 มิ.ย.61

บล.กรุงศรี ระบุในบทวิเคราะห์ฯแนะ”ซื้อ”หุ้น บมจ.เถ้าแก่น้อย ฟู๊ดแอนด์มาร์เก็ตติ้ง (TKN) ให้ราคาเป้าหมาย 21.5 บาท คาดกำไรในช่วงครึ่งปีหลัง (H2/61) จะเติบโตทั้งจากช่วงเดียวกันของปีก่อนและไตรมาสก่อนหน้า เนื่องจากเข้าสู่ช่วง High season และกำลังการผลิตเพิ่มขึ้นจากการเริ่มผลิตโรงงานใหม่ (เฟส3) อีกทั้งได้ประโยชน์จากราคาวัตถุดิบที่ปรับตัวลง
ด้านบล.เคทีบี (ประเทศไทย) แนะ”ซื้อเก็งกำไร”หุ้น TKN เนื่องจากมี Volume เข้ามาอย่างน่าสนใจ บวกกับความพยายามฝ่า High 16.60 บาท เนื่องจากถูกกดจากเส้นแนวโน้มขาลงเส้นแรก มองเป็นเพียงอุปสรรคระยะสั้น คาดมีโอกาสผ่านจากสัญญาณในเชิงบวกจาก Stochastic // RSI และแนวโน้มหลักที่เป็นขาขึ้น  พร้อมให้แนวรับ 16.00-16.30 บาท แนวต้าน 16.70-17.00 ถัดไป 17.20 บาท และมี Cut Loss ต่ำกว่า 15.60 บาท